CELEX: 62018CN0578
Language: mt
Date: 2018-09-14 00:00:00
Title: Kawża C-578/18: Talba għal deċiżjoni preliminari mressqa mill-korkein hallinto-oikeus (il-Qorti Amministrattiva Suprema, il-Finlandja) fl-14 ta’ Settembru 2018 – Energiavirasto

26.11.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 427/17
            
         
      Talba għal deċiżjoni preliminari mressqa mill-korkein hallinto-oikeus (il-Qorti Amministrattiva Suprema, il-Finlandja) fl-14 ta’ Settembru 2018 – Energiavirasto
      (Kawża C-578/18)
      (2018/C 427/24)
      Lingwa tal-kawża: il-Finlandiż
      
         Qorti tar-rinviju
      
      Korkein hallinto-oikeus
      
         Partijiet fil-kawża prinċipali
      
      
         Rikorrenti: Energiavirasto
      
         Partijiet oħra: A, Caruna Oy
      
         Domandi preliminari
      
      
                  1)
               
               
                  L-Artikolu 37 tad-Direttiva 2009/72/KE tal-Parlament Ewropew u tal-Kunsill tat-13 ta’ Lulju 2009 dwar ir-regoli komuni għas-suq intern fil-qasam tal-elettriku u li temenda d-Direttiva 2003/54/KE (1) għandu jiġi interpretat fis-sens li persuna li hija klijent konsumatur ta’ impriża li topera netwerk u li adixxiet l-awtorità nazzjonali regolatorja b’ilment kontra l-imsemmija impriża għandha tiġi kklassifikata, fis-sens tal-paragrafu 17 tal-imsemmi artikolu, bħala “entità affettwata” minn deċiżjoni tal-imsemmija awtorità u li konsegwentement għandha d-dritt tappella quddiem qorti nazzjonali minn deċiżjoni ta’ din l-istess awtorità li taffettwa lil din l-istess impriża?
               
            
                  2)
               
               
                  Jekk il-persuna msemmija fl-ewwel domanda ma għandhiex tiġi kklassifikata bħala “entità affettwata” fis-sens tal-Artikolu 37 tad-Direttiva 2009/72, id-dritt tal-Unjoni jagħti lil klijent konsumatur li għandu l-istatus bħal dak tal-appellant fil-kawża prinċipali, abbażi ta’ bażi legali oħra, id-dritt li jipparteċipa, quddiem l-awtorità regolatorja, fit-trattament ta’ talba għal intervent jew id-dritt li jadixxi qorti nazzjonali b’din il-kawża, jew din il-kwistjoni tibqa’ rregolata mid-dritt nazzjonali?
               
            
         (1)  ĠU 2009, L 211, p. 55.